**LĪGUMS Nr.RPP-18-225-lī**

(Par desmit jaunu, vienādu komercfurgona tipa,

trafarētu un aprīkotu automašīnu iegādi)

Rīgā, 2018.gada 22.novembrī

**Rīgas pašvaldības policija** (turpmāk – **Pasūtītājs**), tās priekšnieka Jura Lūkass personā, kurš rīkojas saskaņā ar Rīgas domes 01.03.2011. saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 01.07.2003. nolikumu Nr.75 “Rīgas pašvaldības policijas nolikums” no vienas puses, un

**SIA “Mile Auto”**,nodokļu maksātāja reģistrācijas Nr.44103091108 (turpmāk – Izpildītājs), tās \_\_\_\_\_\_\_\_\_\_\_\_\_\_\_\_\_\_ no otras puses, bet abas līguma slēdzējas puses kopā un katra atsevišķi – Puses,

ievērojot Publisko iepirkumu likumu un pamatojoties uz Rīgas pašvaldības policijas rīkotā atklātā konkursa, identifikācijas Nr.RPP 2018/9, rezultātiem, noslēdz šo līgumu (turpmāk – Līgums), par sekojošo:

1. **Līguma priekšmets**
   1. Izpildītājs apņemas piegādāt Pasūtītājam desmit jaunas, vienādas komercfurgona tipa (furgonu klases, k-F pēc Auto Asociācijas automobiļu klasifikatora), trafarētas un aprīkotas automašīnas (turpmāk – Prece), bet Pasūtītājs pieņemt un apmaksāt, atbilstoši Izpildītāja iesniegtajai tehniskai specifikācijai – finanšu piedāvājumam, kas pievienots Līguma pielikumā kā neatņemama Līguma sastāvdaļa (turpmāk - pielikums).
   2. Izpildītājs apņemas veikt Preces remontu un Preces apkopi garantijas laikā, saskaņā ar piedāvājumā norādīto darba stundas cenu un piedāvāto atlaidi rezerves daļām un materiāliem 10% (desmit procentu) apmērā.
2. **Preces cena un līguma summa**
   1. Preces vienas vienības cena bez PVN ir EUR 30 770,81 (trīsdesmit tūkstoši septiņi simti septiņdesmit euro, 81 cents).
   2. Preces desmit vienību cena bez PVN ir EUR 307 708,10 (trīs simti septiņi tūkstoši septiņi simti astoņi euro, 10 centi). 21% pievienotās vērtības nodoklis EUR 64 618,70 (sešdesmit četri tūkstoši seši simti astoņpadsmit euro, 70 centi), kopā 372 326,80 (trīs simti septiņdesmit divi tūkstoši trīs simti divdesmit seši euro, 80 centi).
   3. Preces desmit vienību visu apkopju kopējā cena periodā līdz 200 000 km nobraukumam (ieskaitot) bez PVN ir EUR 13 999,80 (trīspadsmit tūkstoši deviņi simti deviņdesmit deviņi euro, 80 centi).
   4. Vienas remonta darba stundas cena automašīnas garantijas laikā EUR bez PVN 12,90 (divpadsmit euro, 90 centi).
   5. Preces cena ietver visus ar tās pārdošanu, pārbūvi, aprīkojumu un reģistrāciju CSDD Rīgas pašvaldības īpašumā saistītos izdevumus, kā arī visus nodokļus, izņemot PVN.
   6. Kopējā Līguma summa bez PVN ir EUR 412 396,69 (četri simti divpadsmit tūkstoši trīs simti deviņdesmit seši euro, 69 centi), pievienotās vērtības nodoklis ir EUR 86 603,30 (astoņdesmit seši tūkstoši seši simti trīs euro, 30 centi). **Kopējā Līguma summa ir EUR 498 999,99 (četri simti deviņdesmit astoņi tūkstoši deviņi simti deviņdesmit deviņi euro, 99 centi).**
   7. Preces cena, apkopes cena un darba stundas cena šā Līguma darbības laikā nevar tikt paaugstināta.
3. **Preces piegādes un pieņemšanas noteikumi** 
   1. Preces kvalitātei jāatbilst tās ražošanas tehnoloģijas prasībām, standartiem, reglamentētiem noteikumiem par preču drošumu un Pasūtītāja izvirzītajiem noteikumiem konkursa laikā.
   2. Preces kvalitātes atbilstību apliecina ražotāja izsniegta garantijas un servisa grāmata par piegādājamo Preci. Precei jābūt pievienotai lietošanas instrukcijai valsts valodā, atbilstoši izgatavotāja rūpnīcas noteiktajām prasībām.
   3. Precei jābūt pārbūvētai un trafarētai atbilstoši spēkā esošiem normatīvajiem aktiem un Līguma noteikumiem, kā arī reģistrētai normatīvajos aktos noteiktajā kārtībā VAS „Ceļu satiksmes drošības direkcija” saskaņā ar iepirkuma nosacījumiem.
   4. Izpildītājs piegādā Preci Pasūtītāja atrašanās vietā Lomonosova ielā 12A, Rīgā, ne vēlāk kā līdz 2018.gada 10.decembrim.
   5. Prece tiek nodota Pasūtītājam ar pieņemšanas – nodošanas aktu un pavadzīmi, kurā ir norādīts Preces nosaukums, modelis, izlaiduma gads, izgatavotājs, daudzums, vienības cena, nodokļi un kopējā summa.
   6. Prece tiek uzskatīta par piegādātu no brīža, kad Pasūtītājs ir parakstījis pieņemšanas – nodošanas aktu un pavadzīmi. No Pasūtītāja puses Preces pieņemšanas – nodošanas aktu un pavadzīmi ir tiesīgs parakstīt Pasūtītāja Transporta nodrošinājuma nodaļas priekšnieks Ēriks Ulass vai viņa pienākumu izpildītājs.
   7. Pasūtītājs nepieņem Preci, ja tā piegādāta, neievērojot Līguma 3.1., 3.2. vai 3.3.punktu noteikumus.
   8. Uz Preces virsbūves nedrīkst būt izvietota nekāda tipa informācija reklāmas nolūkos.
4. **Norēķinu kārtība** 
   1. Pasūtītājs veic norēķinu par Preci 14 (četrpadsmit) dienu laikā no dienas, kad Izpildītājs iesniedz pavadzīmi Rīgas pilsētas pašvaldības portālā www.eriga.lv (turpmāk – elektroniskais rēķins) sadaļā „Rēķinu iesniegšana”, ar nosacījumu, ka Izpildītājs elektronisko rēķinu ir iesniedzis pareizi, atbilstoši Līguma nosacījumiem, un Pasūtītājs to ir pieņēmis apmaksai.
   2. Elektroniska rēķina iesniegšana notiek sekojoši:

- Izpildītājs sagatavo elektronisko rēķinu, atbilstoši Rīgas pilsētas pašvaldības portālā www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu;

- Izpildītājs rēķinā norāda Pasūtītāja kodu 219.

4.3.Elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošiem rēķina piegādes kanāliem:

-izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);

-augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;

-izmanto manuālu rēķina informācijas ievades Web formu portālā http://www.eriga.lv sadaļā „Rēķinu iesniegšana”.

* 1. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  2. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
  3. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
  4. Pasūtītājs ir tiesīgs neapmaksāt rēķinu par saņemto Preci, ja tās pieņemšanas laikā Precei tiek konstatēti trūkumi, līdz brīdim, kamēr Izpildītājs neaizvieto nekvalitatīvo Preci ar atbilstošas kvalitātes Preci.

1. **Garantijas (kvalitāte) un norēķinu kārtība par veiktajiem remonta darbiem   
   garantijas laikā**
   1. Piegādātās Preces kvalitātei jāatbilst ražotāja apliecinājumā norādītajam standartam.
   2. Lietojot Preci saskaņā ar lietošanas instrukciju, Preces garantija ir 5 gadi vai 200 000 km nobraukums, atkarībā kurš no nosacījumiem iestājas pirmais. Preces virsbūves garantija pret visiem krāsojuma defektiem ir 3 gadi un Preces virsbūves pretkorozijas (caurrūsēšanas) garantija ir 5 gadi. Garantijas termiņš tiek noteikts sākot ar Preces nodošanas – pieņemšanas brīdi.
   3. Garantija piemērojama ar nosacījumu, ka Pasūtītājs izmanto tikai oriģinālās rezerves daļas un to nomaiņu veic Preces ražotāja autorizētajos tehniskās apkopes un remontu veikšanas uzņēmumos.
   4. Izpildītājam jānovērš Precei konstatētos trūkumus apstiprinātajos, autorizētajos tehniskās apkopes un remontu veikšanas uzņēmumos ne ilgāk kā 7 darba dienu laikā no Pasūtītāja pretenziju saņemšanas dienas vai, ja defektu nav iespējams novērst, jāvienojas par trūkumu novēršanas kārtību un termiņiem.
   5. Par veiktajiem remonta un apkopes darbiem garantijas laikā Izpildītājs iesniedz rēķinu un pavadzīmi, Līguma 4.nodaļas noteiktā kārtībā par elektroniskā rēķina iesniegšanu.
2. **Pasūtītāja tiesības un pienākumi**
   1. Pasūtītāja pienākumi ir:
      1. ievērot Līgumā paredzēto norēķinu kārtību;
      2. par Preces kvalitātes neatbilstību nekavējoties informēt Izpildītāju;
      3. pieņemt no Izpildītāja tehniskās specifikācijas prasībām atbilstošu Preci;
      4. neizpaust trešajām personām konfidenciālu informāciju, ja tāda tiks saņemta vai kļūs zināma Līguma darbības laikā;
      5. atlīdzināt Izpildītājam nodarītos zaudējumus un samaksāt līgumsodu, kā arī nodarīto zaudējumu atlīdzību pilnā apmērā, ja tādi tiek pieprasīti, atbilstoši līguma noteikumiem.
   2. Pasūtītājs ir tiesīgs:
      1. saņemt Preci Līgumā noteiktajā kārtībā;
      2. prasīt no Izpildītāja Preces kvalitātes ievērošanu;
      3. neveikt piegādātās Preces apmaksu, ja ir konstatēta nekvalitatīva Prece, līdz brīdim, kad tiek novērsti trūkumi, ja tas nav iespējams, tad nekvalitatīvā Prece tiek aizvietota ar kvalitatīvu;
      4. izbeigt Līgumu tajā paredzētajos gadījumos;
      5. prasīt no Izpildītāja līgumsodu samaksu Līgumā paredzētajos gadījumos, kā arī nodarīto zaudējumu atlīdzību pilnā apmērā.
      6. Pasūtītājam ir tiesības veikt Preces apkopi un remontu citā Preces ražotāja autorizētajā servisā. Šajā gadījumā Precei tiek saglabāta garantija.
3. **Izpildītāja tiesības un pienākumi**
   1. Izpildītāja pienākumi ir:
      1. piegādāt Pasūtītājam Līguma pielikumā izvirzītajām prasībām atbilstošu Preci un saskaņā ar Līguma noteikumiem;
      2. Ja Pasūtītāju neapmierina Preces kvalitāte, jeb tā neatbilst šī Līguma noteikumiem, tad Izpildītājam pēc iespējas ātrāk par saviem līdzekļiem jānovērš norādītās nepilnības;
      3. pēc Pasūtītāja pirmā pieprasījuma nodrošināt Preces kvalitātes garantijas noteikumu piemērošanu;
      4. nekavējoties informēt Pasūtītāju, ja rodas šķēršļi līgumsaistību izpildei;
      5. neizpaust trešajām personām konfidenciālu informāciju, ja tāda tiks saņemta vai kļūs zināma šī Līguma darbības laikā;
      6. atlīdzināt Pasūtītājam nodarītos zaudējumus un samaksāt līgumsodu, ja tādi tiek pieprasīti, atbilstoši līguma noteikumiem.
      7. garantēt automašīnas regulārās apkopes līdz nobraukumam 200 000 km un attiecīgās izmaksas, atbilstoši Līguma pielikumam.
   2. Izpildītājam ir tiesības:
      1. prasīt no Pasūtītāja Līguma noteikumiem atbilstošas Preces pieņemšanu;
      2. prasīt no Pasūtītāja pilnu norēķinu par saskaņā ar Līguma noteikumiem piegādāto Preci;
      3. prasīt no Pasūtītāja līgumsodu samaksu Līgumā paredzētajos gadījumos, kā arī nodarīto zaudējumu atlīdzību pilnā apmērā.
4. **Atbildība**
   1. Izpildītājs ir atbildīgs par Līgumā noteikto Preces kvalitātes prasību ievērošanu.
   2. Līguma 3.4. un 5.4.punktos noteikto Izpildītāja pienākumu izpildes termiņu neievērošanas gadījumā Pasūtītājs ir tiesīgs pieprasīt no Izpildītāja līgumsoda samaksu 1% (viena procenta) apmērā no Līguma summas par katru nokavējuma dienu, bet ne vairāk kā 10% (desmit procenti) no Līguma summas.
   3. Pasūtītājs ir atbildīgs par norēķina termiņa ievērošanu un kavējuma gadījumā Izpildītājs ir tiesīgs pieprasīt no Pasūtītāja līgumsoda samaksu 1% (viena procenta) apmērā no kavētās norēķina summas par katru kavējuma dienu, bet ne vairāk kā 10% (desmit procenti) no kavētās norēķina summas.
   4. Šajā Līgumā 8.2. un 8.3.punktos noteikto līgumsodu samaksa neatbrīvo Puses no savu pienākumu izpildes.
   5. Puses ir atbildīgas par līgumsaistību izpildi, zaudējumu nodarīšanu otrai pusei vai trešajām personām, kas radušies ar Līguma izpildi un atlīdzina tos pilnā apmērā Latvijas Republikas normatīvos aktos paredzētajā kārtībā.
   6. Ja Līgums tiek izbeigts Izpildītāja vainas dēļ saskaņā ar 10.2.1., 10.2.2. vai 10.2.3.apakšpunktiem, un ja Pasūtītājs ir samaksājis par Preci, tad Izpildītājs nekavējoties atgriež Pasūtītājam visu iemaksāto naudas summu pilnā apmērā, un Izpildītāja ir tiesīgs prasīt līgumsodu 10% (desmit procenti) apmērā no Līguma summas.
   7. Izpildītājs ir atbildīgs par garantijas noteikumu piemērošanu un gadījumā, ja tie netiek ievēroti vai pildīti, Pasūtītājs ir tiesīgs prasīt līgumsodu 10% (desmit procenti) apmērā no Preces, attiecībā pret kuriem paredzēts piemērot garantijas noteikumus, iegādes vērtības summas, par katru garantijas noteikumu neievērošanas vai nepildīšanas gadījumu.
   8. Puses nav atbildīgas par saistību neizpildi vai daļēju neizpildi, kā arī vienpersonisku atkāpšanos no Līguma nosacījumiem, ja tā radusies iepriekš neparedzētu, nepārvaramas varas apstākļu dēļ, veicot pienācīgus piesardzības pasākumus, kā arī citu apstākļu dēļ, kas nav tieši atkarīgi no Pusēm un kurus Puses nevarēja ne paredzēt, ne novērst saprātīgiem līdzekļiem.
5. **Strīdu izskatīšanas kārtība**
   1. Visas domstarpības un strīdus, kas skar Līgumu, Puses izskata pārrunu ceļā.
   2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas spēkā esošiem normatīvajiem aktiem.
   3. Pusei, kas vēlas strīdus jautājumu nodot izskatīšanai tiesā, vispirms otrai pusei jāiesniedz rakstiska pretenzija.
6. **Līguma darbības termiņš un izbeigšana**
   1. Līgums stājas spēkā ar tā abpusējas parakstīšanas brīdi un darbojas līdz visu Līgumā noteikto saistību abpusējai izpildei.
   2. Pasūtītājs, ar rakstisku paziņojumu, ir tiesīgs šo Līgumu izbeigt nekavējoties šādos gadījumos:
      1. ja Pasūtītāju neapmierina Preces kvalitāte, jo tā neatbilst Līguma noteikumiem;
      2. ja Izpildītājs vēlas grozīt piegādājamās Preces cenu;
      3. ja Izpildītājs kavē Preces piegādi ilgāk par 15 (piecpadsmit) dienām pēc 3.4.punktā noteiktā Preces piegādes termiņa beigām;
      4. ja Izpildītājs pasludināts par maksātnespējīgu;
      5. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus un apturējušas tā darbību.
   3. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
7. **Papildus noteikumi**
   1. Jebkuri Līguma grozījumi noformējami rakstveidā un pievienojami Līgumam kā neatņemamas tā sastāvdaļas.
   2. Jautājumi, kas nav atspoguļoti Līgumā, tiek izskatīti atbilstoši pastāvošajiem Latvijas Republikas normatīvajiem aktiem.
   3. Puses apņemas nekavējoties informēt viena otru par savu rekvizītu maiņu.
   4. Līgums sastādīts uz 6 (sešām) lapām ar 1.pielikumu “Tehniskā specifikācija – finanšu piedāvājums” uz 12 (divpadsmit) lapām un 2.pielikumu “Tehnisko apkopju izmaksas” uz 1 (vienas) lapas, kas ir neatņemama Līguma sastāvdaļa, 2 (divos) eksemplāros, katrai Pusei pa vienam. Abiem līguma eksemplāriem ir vienāds juridiskais spēks.
8. **Pušu rekvizīti un paraksti**

|  |  |
| --- | --- |
| **Pasūtītājs:** | Izpildītājs: |
| Rīgas pašvaldības policija  Lomonosova iela 12A, Rīga, LV-1019  Par līguma izpildi atbildīgā persona:  Ēriks Ulass  Tālruņi: 67037850, 29338852  E-pasts: Eriks.Ulass@riga.lv  Norēķinu rekvizīti:  Rīgas pilsētas pašvaldība  Rātslaukums 1, Rīga, LV-1050  NMR kods: 90011524360  PVN reģ.Nr. LV90011524360  Banka: AS “Luminor Bank”  Kods: NDEALV2X  Konts: LV82NDEA0021800014010  RD iestādes kods: 219 | SIA “Mile Auto”  Beātes iela 30A, Valmiera, LV-4201  Pasta adrese: Mālpils iela 2, Sigulda,  LV-2150 |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_  J.Lūkass z.v. | \_\_\_\_\_\_\_\_\_\_\_\_\_\_\_\_\_\_\_\_  z.v. |
|  |  |